吸血新世紀3：月蝕傳奇

《吸血新世紀３月蝕傳奇》（粵拼：kap1 hyut3 san1 sai3 gei2 saam1: jyut6 sik6 cyun4 kei4）係2010年嘅一套美國愛情科幻片，根據史提芬妮·美也嘅2007年同名小說（中文：暮光之城：蝕）嚟改編。呢齣戲係繼2008年嘅《吸血新世紀》同埋2009年嘅《吸血新世紀2：新月傳奇》之後，《吸血新世紀系列》嘅第３輯作品。
電影由大衛·史萊德（英文：David Slade）做導演，姬絲汀·史超域、羅拔·柏迪臣同泰勒·洛納分別主演同埋延續佢哋嘅角色，而拜絲·黛麗·侯活（中文：布莱斯·达拉斯·霍华德）頂上以前做維多利亞呢個角色嘅雷切爾·勒菲夫爾（英文：Rachelle Lefevre）嚟做呢個角色。曾經係《吸血新世紀》同埋《新月傳奇》編劇嘅梅麗莎·羅森堡（英文：Melissa Rosenberg）返番去崗位做編劇。頂峰娛樂（中文：顶峰娱乐）喺2009年2月對呢套戲做咗綠幕（中文：色鍵#綠幕）化製作。呢套戲喺2009年8月17號喺溫哥華電影工作室開始製作，仲喺同年10月尾拍完，後期製作喺跟住嘅１個月開始。
呢套戲喺2010年6月30號响全球幾個地區同步上映，仲成為咗第１個用IMAX（中文：IMAX）版本發行嘅《吸血新世紀系列》嘅戲。呢套戲創造咗美國同加拿大票房歷史上最大嘅午夜票房紀錄，總票房估計係$3,000萬美金，直到喺2011年俾《哈利波特：死神的聖物2》超越咗。呢套戲跟住以$68,533,840美金嘅高價打低咗《變形金剛：狂派再起》嘅$6,200萬美金，成為咗美國同加拿大史上規模最大嘅星期三開畫電影。《月蝕傳奇》亦都成為咗獨立發行量最大嘅電影，呢套戲喺超過4,416間戲院上映，超過咗佢嘅前作《吸血新世紀2：新月傳奇》（自從2009年11月以嚟一直保持呢個紀錄）。不過呢套戲受到影評人褒貶不一嘅評價。

劇情
内文：吸血新世紀系列
維多利亞喺距離福克斯唔遠嘅西雅圖嗰度正喺度為佢嘅挈愛占士嘅死嚟搵機會向貝拉報仇。維多利亞喺知道咗羅倫俾狼族殺咗之後，佢為咗取代佢同占士嘅位置，佢去攻擊人類嚟幫佢去製造新生吸血鬼嘅軍團，新生吸血鬼喺最初轉變嘅頭幾個月會比年資長啲嘅吸血鬼更加強⋯⋯
愛德華同貝拉喺返到去福克斯之後，佢哋兩個喺花田裡面重新開始，仲討論緊做咗吸血鬼嘅副作用。愛德華錫貝拉仲向佢求婚，不過貝拉就要求愛德華將佢變成吸血鬼，愛德華話塔如果貝拉嫁俾佢嘅話，嗰個都係個折衷嘅辦法，不過貝拉覺得呢個唔公平，佢更加認為呢個係合作。貝拉認為婚姻只係一張紙婚書嘅關係，而愛德華就表示喺佢嗰個年代（1918年）婚姻代表住「我愛你」嘅表現。
返到去學校，啲同學正喺度準備緊畢業禮的演講辭嗰陣，貝拉提出咗啲意見，佢認為演講代表史詩，啲同學回應佢指呢個係改變生命。愛麗絲話都就嚟高中畢業，不如就喺佢哋屋企搞個聯歡會，啲同學佢哋都覺得好驚奇，因為從來都無人去過佢哋屋企。愛德華喺放學之後接貝拉去差館搵佢阿爸查理去食晚餐，期間愛德華透露西雅圖嘅謀殺事件，如果情況越嚟越奇怪嘅話，人類就會開始去追查，而查理正喺度處理緊嘅係失蹤人士嘅調查，愛德華指可能要去西雅圖嗰度了解吓。愛德華喺臨走之前話佢屋企人買咗機票去佛羅里達，等貝拉可以喺畢業前探吓佢阿媽。貝拉同佢媽咪芮妮盡情咁享受日光浴，佢哋兩個傾到貝拉同愛德華嘅感情。芮妮送咗一張由好多件衫整成嘅毯俾貝拉，貝拉攬住佢媽咪顯得難捨難離咁樣，因為佢自己都唔知佢哋幾時先至可以再聚。
另一邊廂，愛德華嘅屋企人喺森林裡面探聽同圍捕維多利亞，但係一班狼人喺中途殺咗出嚟，維多利亞就趁狼人同愛德華嘅屋企人對峙嗰時成功走甩返到去自己嘅地盤。愛德華同貝拉喺事後返到學校，佢哋見到雅各，雅各就警告愛德華唔好再越界，但佢發現貝拉原來對呢件事並唔知情。愛德華為咗保護貝拉而唔想佢牽涉其中，所以愛德華連同屋企人出門嘅原因都無話俾佢知。
時間嚟到貝拉嘅１8歲生日，貝拉比愛德華做吸血鬼嗰陣時嘅年紀大咗１歲。愛德華唔肯喺結婚之前將貝拉變做吸血鬼，佢嘅論點係貝拉應該過人類嘅正常生活。貝拉嘅阿爸查理負責去調查賴利·比爾斯嘅失蹤案嗰時，愛德華懷疑佢嘅失蹤係維多利亞同佢嘅新生吸血鬼軍團造成嘅，佢進一步懷疑係比爾斯闖入去貝拉間房偷咗佢嘅紅色上身衫。貝拉企硬咁話，雅各同其他嘅狼族成員永遠都唔會傷害佢。貝拉想去雅各屋企，就算愛德華話唔鍾意對方同埋擔心佢嘅安全，但係佢返到嚟嗰時無穿無爛。雅各喺貝拉有次去探佢嗰陣時承認佢自己鍾意咗貝拉，仲強吻咗佢。貝拉好嬲咁打咗佢一拳，但係扭傷咗隻手。愛德華後來威脅雅各，仲話佢淨係可以喺貝拉要求嗰陣先可以錫佢。貝拉甚至收返雅各同佢班狼族朋友喺庫倫家搞嘅畢業聯歡會嘅邀請，但係雅各為佢自己嘅行為向貝拉道歉，貝拉最後原諒咗佢仲俾佢同狼族朋友參加聯歡會。
愛麗絲喺聯歡會度睇到咗一個預視，佢睇到一個由賴利·比爾斯領導嘅新生吸血鬼軍團喺一個禮拜內將會襲擊福克斯。貝拉同庫倫家喺飯廳商量作戰準備嗰時，雅各嚟到，庫倫家邀請佢參與戰鬥，愛德華為咗貝拉嘅安全亦都大方咁邀請雅各同埋佢啲同伴參加戰鬥。雅各帶領住狼族成員同庫倫家結盟起嚟，仲做咗啲偵聽嘅工作。庫倫一家後嚟同狼族嘅成員同意約埋一齊喺某個時間同地點去傾同訓練對付新生吸血鬼軍團嘅策略。賈斯柏喺訓練期間向貝拉講述佢喺內戰嗰陣曾經係同盟軍嘅少校，當時佢俾一個叫做瑪麗亞嘅吸血鬼咬咗，然後負責控制一個新生軍團。佢最後意識到瑪麗亞利用佢嚟實現自己嘅野心。直至佢遇到愛麗絲仲加入咗庫倫家族，佢先至知道仲有其他辦法。貝拉亦都睇到呢對吸血鬼戀人之間嘅真正結合仲開始更好咁去了解賈斯珀。
有一晚山上面嘅大風雪搞到貝拉凍到震晒，雅各嚟到見到貝拉咁樣而怪愛德華，仲俾貝拉去取暖。雅各喺第２日無意中聽到愛德華同貝拉之間講嘅嘢，知道咗佢哋兩個就嚟會結婚，雅各傷心到決意想死，貝拉阻止雅各仲俾佢錫自己。
雖然貝拉唔係咁想太早就結婚，但佢意識到同愛德華一齊去到永恆對佢嚟講比乜嘢都重要，於是佢接受愛德華嘅求婚，仲戴上佢過咗身嘅阿媽嗰隻訂婚戒指。愛德華同貝拉喺山上面紮營嚟避開嗜血嘅新生吸血鬼。貝拉喺夜晚偷聽到愛德華同雅各之間講嘅嘢，佢哋喺對話入面暫時將佢哋大家嘅仇恨擺埋喺一邊。第２日朝頭早，雅各偷聽到愛德華同貝拉喺度傾緊訂婚嘅事而覺得嬲到震。貝拉因為意識到自己都鍾意佢，於是要求雅各去錫佢。愛德華都知道嗰次嘅錫，因為貝拉話自己愛佢多啲。
維多利亞終於嚟到愛德華同貝拉喺森林嘅藏身地，愛德華挺身而出同維多利亞戰鬥，貝拉諗到第３個老婆嘅故仔，於是佢用自己嘅鮮血嚟吸引維多利亞嘅注意，最後愛德華扭斷維多利亞個頭仲摧毀咗佢。庫倫家族最後終於成功摧毀咗維多利亞嘅吸血鬼軍隊，但係就吸引咗佛杜里家族嘅注意。
貝拉喺戰鬥之後向受咗重傷嘅雅各去解釋，雖然貝拉愛佢，但係貝拉對愛德華嘅愛比佢仲要多好多。最後，愛德華同貝拉好甜蜜咁喺度籌備婚禮。另一方面，貝拉為咗扭轉同愛德華嘅命運，佢下定決心仲準備好要做吸血鬼......

發展
頂峰娛樂（中文：顶峰娱乐）喺2008年11月頭公布佢哋已經攞到|史提芬妮·美也嘅《吸血新世紀系列》入面其餘小說嘅改編權：包括咗：《新月（中文：暮光之城：新月）》、《蝕（中文：暮光之城：蝕）》同埋《破曉（中文：暮光之城：破曉）》。頂峰娛樂喺2009年2月確認佢哋將會開始去製作《吸血新世紀3：月蝕傳奇》。電影公司喺同一日宣佈導演基斯·韋士（中文：克里斯·魏茲）將要喺《新月傳奇》嘅後期製作中，同時開始去拍《月蝕傳奇》嘅工作，所以佢唔會執導系列第３輯電影。呢套戲將會由導演大衛·史萊德（英文：David Slade）接手去拍，梅麗莎·羅森堡（英文：Melissa Rosenberg）會返嚟做編劇。大衛·史萊德亦都有參與項目嘅製作，包括有２—３次分別去探啲演員去討論角色同埋劇情 。

選角
頂峰娛樂喺2009年7月尾透露佢哋嚟緊會用拜絲·黛麗·侯活（中文：布莱斯·达拉斯·霍华德）去頂上做吸血鬼反派維多利亞嘅原有演員瑞秋·拉菲佛（英文：Rachelle Lefevre），佢哋將易角嘅決定話係計劃有衝突，拉菲佛對呢件事做回應，話佢對嗰個決定覺得「震驚」同「非常之難過」。侯活被邀請去《吸血新世紀》參演維多利亞呢個角色嗰時，佢因為「嗰部分太細」而喺原先推辭咗。
《鬼魅山房》嘅喬黛爾·弗蘭（中文：乔黛尔·弗兰）被揀咗做新生吸血鬼布莉·坦納（中文：布莉的重生—暮光之城：蝕外傳）。其他嘅新演員，包括：飾演萊利嘅薩維爾·山繆（中文：澤維爾·塞繆爾），積·赫斯頓做羅伊斯·金二世，卡塔蓮娜·珊甸奴·摩蓮奴（中文：卡塔琳娜·桑地诺·莫雷诺）就做瑪麗亞，茱莉亞·鍾斯（英文：Julia Jones）做利雅·清水，同埋布布·史超域（英文：Booboo Stewart）就做賽斯·清水。試演唔同角色嘅演員並無用喺工作度嘅劇本。另外，女演員姬詩·普勞特（英文：Kirsten Prout）提到，「佢哋根據小說裡面嘅場景製作咗準確嘅抄本......佢哋無俾到個劇本出嚟。所以試聽嗰邊只係睇咗《吸血新世紀：月蝕傳奇（中文：暮光之城：蝕）》幾頁，仲睇咗喺散佈住形容之間嘅台詞。」

拍攝同後期製作
2009年8月17號，《月蝕傳奇》嘅主要拍攝喺溫哥華電影工作室開始。姬絲汀·史超域、比利·伯克同埋其他演員喺8月29號正喺度拍緊戴住畢業帽同畢業禮服嘅場景。姬絲汀·史超域、羅拔·柏迪臣同埋哈維爾·山繆（中文：薩維爾·山繆）一齊喺貝拉屋企嘅舞台上面嚟拍攝。導演大衛·史萊德（英文：David Slade）話喺9月13號利用帳篷嚟拍攝咗一個場景。佢仲話，佢哋喺9月17號拍咗雅各錫貝拉嘅戲。呢套戲喺2009年10月29號煞科，而後期製作就喺11月尾開始。史萊德喺佢自己嘅Twitter帳戶度發佈咗幾個更新，佢聲稱編輯進展順利。佢話：「故事同佢哋接近電影嘅方法要求採取更現實嘅方式。」2010年4月，有消息指呢套戲需要重新再拍過。史萊德同史提芬妮·美也仲有３個主角一齊喺拍攝現場出現。
2010年1月，呢套電影劇本嘅初稿喺互聯網上面被洩露咗出嚟，嗰個劇本大概係屬於參與嘅演員積遜·拉斯波恩（中文：傑克遜·拉斯波恩），因為喺劇本嘅每一頁上面都有佢個名嘅浮水印（中文：水印）標記。

音樂
内文：吸血新世紀３月蝕傳奇原聲大碟（英文：The Twilight Saga: Eclipse (soundtrack)）
呢套戲嘅電影配樂係由曾經為《魔戒電影三部曲（中文：魔戒電影三部曲）》同埋《娛樂大亨》嘅侯活·梭爾（中文：霍华德·肖）作曲。電影嘅原聲專輯喺2010年6月8號喺北美發行，由大西洋唱片（中文：大西洋唱片）聯同呢個電影系列嘅音樂總監阿歷珊德拉·帕薩瓦斯（英文：Alexandra Patsavas）嘅Chop Shop Records（英文：Chop Shop Records）一齊發行。呢張原聲專輯嘅主題曲係英國樂隊Muse主唱嘅《Neutron Star Collision (Love Is Forever)（英文：Neutron Star Collision (Love Is Forever)）》。
電影公司喺Myspace度宣佈，呢套戲嘅完整配樂清單將會喺第二日嘅朝日８點開始每隔半個鐘揭曉，總共６個鐘就揭曉晒。成張專輯總共有１５首歌，專輯一推出就喺《告示牌200大專輯榜》上面排第２位。

發行
2009年11月5號，美國電影市集（英文：American Film Market）透露咗《月蝕傳奇》嘅第１張海報。頂峰娛樂（中文：顶峰娱乐）喺2010年2月尾宣佈呢套戲嘅第一條預告片將會附加去佢哋公司自己出品，同樣由羅拔·柏迪臣主演嘅電影《驚動了愛情（中文：記得我）》。呢套戲喺2010年3月10號喺上線發佈咗預告片嘅１０秒鐘預覽，跟住喺第２日發布咗完整嘅預告片。電影官方網站嘅發布同預告片同步推出。《新月傳奇》喺2010年3月19號以DVD同藍光影碟嚟發行，窩嘜嘅終極粉絲版本仲包括咗一段７分鐘嘅搶先睇。呢套戲喺同年3月23號發行咗第２張海報。
《月蝕傳奇》嘅終極預告片喺《奧花·雲費騷（中文：奥普拉·温弗里秀）》入面第１次亮相，姬絲汀·史超域、羅拔·柏迪臣、泰勒·洛納同埋狄高達·芬寧為咗宣傳新片而喺5月13號喺嗰個節目度亮相，觀眾仲睇咗套戲嘅一個版本。《MTV電影獎2010（英文：2010 MTV Movie Awards）》喺2010年6月6號播放咗呢套戲嘅先睹為快版本；呢套戲喺同一個月仲發布咗更加多嘅剪接同電視節目。
頂峰娛樂為咗配合2010年6月26號嘅月食，佢哋喺美國嘅１２個城市入面放映《吸血新世紀系列》嘅頭兩齣戲，嗰個活動係由費城同聖地牙哥做現場直播，其中包括演員亮相同埋《月蝕傳奇》嘅特別預覽。
頂峰娛樂同諾德斯特龍百貨公司（中文：诺德斯特龙百货公司）合作去賣受電影啟發嘅時裝系列，就同上集電影一樣。呢個時裝系列係由Awake公司去整出嚟，係基於姬絲汀·史超域做嘅貝拉同埋艾絲莉·格連（中文：Ashley Greene）做嘅愛麗絲而設計。《月蝕傳奇》嘅系列喺2010年6月4號推出。漢堡王同《新月傳奇》有類似嘅營銷風格，喺2010年6月21號嗰個星期一就開始宣傳呢套戲。佢哋嘅宣傳重點集中喺電影方面嘅「愛德華隊」同埋「雅各隊」。

銷售
《月蝕傳奇》嘅戲飛喺2010年5月14號（星期五）喺各種線上賣飛平台上面銷售。呢套戲嘅正式紅地毯首映禮喺2010年6月24號响洛杉磯諾基亞劇院舉行。喺2010年6月23號改地點之前，粉絲可以揀喺6月21號起响洛杉磯嘅諾基亞廣場排隊。英國嘅官方首映禮喺2010年7月1號喺倫敦嘅李斯特廣場舉行，不過電影嘅３個主角包括姬絲汀·史超域、羅拔·柏迪臣同埋泰勒·洛納都無到場。
2010年8月，《月蝕傳奇》喺美國堪薩斯州諾思拉普劇院（英文：Northrup Theater）嘅屏幕上面顯示出嚟。
《月蝕傳奇》喺4,416個影院同193個IMAX屏幕上面放映。根據呢樣嘢，早期有預測指呢套戲喺發行嘅６日之內，票房將會有$1.5—$1.8億美金之間嘅收入，打破咗《新月傳奇》所設嘅危險局面。《月蝕傳奇》佔咗Fandango網上飛銷量嘅82％，喺2010年5月14號達到頭五名。賣飛網站MovieTickets.com（英文：MovieTickets.com）指《月蝕傳奇》做咗嗰個網站上預售飛數量最高嘅賣方，佔每日啲飛嘅銷售量超過50%。截至2010年6月，呢套戲係票房最高嘅賣家。呢套戲嘅早期票務銷售亦都打破咗「金級電影院」嘅記錄，有超過8,500個《吸血新世紀》嘅粉絲預訂咗飛；喺《Fairview》，德克薩斯州嘅銷售點喺6月30號賣晒《月蝕傳奇》嘅戲飛。
嗰套戲為咗紀念電影女主角貝拉·史旺嘅生日，套戲喺2010年9月13號重新上映。

票房
《月蝕傳奇》創造咗美國同加拿大票房史上最大嘅午夜開畫新記錄，佢喺超過4,000間戲院入面估計嘅票房總額係$3,010萬美金。嗰個紀錄保持住《吸血新世紀2：新月傳奇》之前喺3,514間戲院所賺到嘅$2,630萬美金。呢個紀錄一直都保持住，直至2011年夏天俾《哈利波特：死神的聖物2》所賺到嘅$4,350萬美金打破咗。《月蝕傳奇》成為咗《吸血新世紀系列》入面最高午夜總票房嘅成績，直到佢嘅續集《吸血新世紀4：破曉傳奇上集》喺2011年11月賺到嘅$3,030萬美金爬頭上咗榜首。呢套戲喺IMAX嘅午夜放映入面嘅總票房亦都超越咗《變形金剛：狂派再起》。《月蝕傳奇》喺１９２間戲院攞到超過$100萬美金嘅收入，而《狂派再起》嘅收入係$$959,000美金，直到５個月之後俾《哈利波特：死神的聖物1》賺到嘅$140萬美元金打低咗。呢套戲喺美國同加拿大首映當日嘅票房收入係$6,850萬美金，成為咗星期三最大嘅單日開畫記錄，超越咗《變形金剛：狂派再起》嘅$6,200萬美金，仲成為咗當時歷嚟第３個最大單日開畫嘅營業額。截至2011年，呢套戲嘅首日票房總額只係低過《新月傳奇》嘅$7,270萬美金，同埋《破曉傳奇上集》嘅$7,200萬美金，成為咗嗰個系列入面首日票房嘅第３位。另外，呢套戲喺發行第１個禮拜內喺各個地點嘅IMAX賺到$900萬美金。
呢套戲喺美國和加拿大上映咗６日之後，佢喺美國獨立日以$1.764億美金嘅總票房收入嚟結束，裡面包括開畫周末嘅$6,480萬美金。呢套戲喺開畫嘅第２個周末，佢嘅票房下跌咗51％，比佢嘅上集成績更加好，估計佢嘅收入係$3,170萬美金。
《月蝕傳奇》喺海外上映以$1,620萬美金嘅收益打低咗上一輯喺俄羅斯創咗$390萬美金嘅紀錄，佢後嚟就俾《加勒比海盜：魔盜狂潮》嘅$500萬美金收益超越咗，呢套戲喺意大利嘅收入估計係$310萬美金，呢個係意大利歷嚟最好嘅開畫日收益嘅第３位；呢套戲喺菲律賓嘅票房總額係$120萬美金，突破咗《蜘蛛俠3》成為菲律賓有史以嚟最好嘅開畫當日紀錄；喺比利時嘅票房收入估計係$110萬美金，係比利時有史以嚟最高票房嘅開畫日。《月蝕傳奇》喺３日內以$1.213億美金嘅票房收入高居榜首，仲喺佢嘅開畫周末票房收入係$7,130萬美金。
電影喺第２個周末嘅海外收益，佢喺６３個市場嘅9,440個屏幕度攞到$7,060萬美元嘅票房，比起佢嘅第１個周末跌咗1%。呢套戲喺英國排名第１位，喺523個地點（包括預覽）攞到$2,070萬美金嘅收入，成為咗2010年市場上票房最高嘅電影，比起《新月》喺2009年11月上映第１個周末嘅票房高出咗大約$170萬美金，直至俾《反斗奇兵3》超越。呢套戲喺法國亦都係排名第１位，賺到$1,330萬美金，標誌住佢成為咗嗰個國家第３大嘅開畫票房，只係差過《哈利波特：死神的聖物1》嘅$2,070萬美金，同埋《愛麗絲夢遊仙境》嘅$1,540萬美金收入。呢套戲喺韓國以$490萬美金排第一位。
《月蝕傳奇》喺2010年10月21號完咗喺美國同加拿大嘅票房運作，總收入係$300,531,751美金，超越咗佢上一輯《新月傳奇》喺幾個月之前$296,623,634美金嘅票房，成為咗嗰個系列入面票房最高嘅電影，同埋有史以嚟美國同加拿大最高票房（中文：美國和加拿大最高電影票房收入列表）裡面最高嘅浪漫奇幻、狼人同吸血鬼電影。呢套係2010年票房達到$３億美金嘅第４套戲，並列喺美國同加拿大嘅歷史排行榜（中文：美國和加拿大最高電影票房收入列表#不考慮通貨膨脹的排名表）上面排名第４６位。《月蝕傳奇》同上一輯喺海外票房相比，相對於《新月傳奇》嘅$413,203,156美金，呢套戲嘅票房總額係$393,047,815美金，所以《月蝕傳奇》喺國際上仍然係嗰個系列入面票房第２高嘅戲，對比《新月傳奇》$709,826,790美金嘅收入，佢嘅票房係693,579,566美金。《月蝕傳奇》喺北美以外最高收入嘅市場分別係：英國、愛爾蘭同埋馬爾他（$45,709,785）、德國（$33,087,955）、法國同埋西北非洲地區（$32,987,421），意大利（$19,984,000），巴西（$30,499,010），同埋澳洲（$28,566,737）。

家庭影院
電影喺2010年12月4號响美國發行咗DVD，嗰個兩碟特別版DVD同埋藍光影碟包括咗以下嘅特色內容，例如：８段已經刪除同埋擴展嘅場景、Muse同Metric（中文：Metric）樂隊喺電影原聲帶歌曲嘅音樂錄影，同埋羅拔·柏迪臣、姬絲汀·史超域、史提芬妮·美也同埋威克·哥弗雷（英文：Wyck Godfrey）嘅專訪評論。呢套戲嘅影碟喺新西蘭同澳洲發行，另外仲有一套兩碟珍藏版嘅「禮品套裝」，佢入面有獨特嘅包裝同６張可收藏嘅相卡。呢套戲喺北美嘅DVD銷售入面，佢目前嘅總票房一共賺到$164,676,695美金，仲已經賣出咗9,424,505張。

評價
《月蝕傳奇》攞到嘅評價好壞參半，但係都比《新月傳奇》好。評論網站《爛番茄》根據２４３個評論而得出嘅平均評分係5.45/10。嗰個網站嘅關鍵共識寫住：「充滿住人物同過分依賴冇啟發嘅對話，雖然浪漫同動作幻想嘅融合得到咗改善，不過《月蝕傳奇》並唔會贏到好多新嘅信徒。」喺另一個網站《Metacritic（中文：Metacritic）》，呢套戲根據３８個評論攞到嘅加權平均數（中文：加權平均數）係58/100嘅評分，表示住「混合或平均嘅評價」。
有啲好嘅評價，包括：
《荷李活報導（中文：荷里活報道）》發表咗對《月蝕傳奇》嘅正面評價，話套戲「做得好」；
《綜藝雜誌（中文：綜藝 (雜誌)）》嘅彼得·德布魯格報導話嗰套戲「終於感覺到呢個收入最高嘅特許專營權應得嘅巨著」；
《麥克拉奇（中文：麥克拉奇）報》嘅里克·賓利表示呢套戲係到而家為止《吸血新世紀系列》入面最好嘅一套作品，暗示住：「應該要擔心嘅人係導演標·干頓（中文：比爾·坎登），因為佢接拍咗壓軸大片《破曉傳奇上下集》，如果要製作一套好似《月蝕傳奇》咁出色嘅戲，佢就要面對住真正嘅挑戰。」
《紐約時報》嘅安東尼·奧利弗·史葛（英文：A. O. Scott）讚揚導演大衛·史雷德喺製作娛樂電影嘅能力，話佢好有趣同埋比上集更加好，但係佢寫話演技並無太大嘅改善；
《洛杉磯時報（中文：洛杉磯時報）》嘅貝茜·夏基喺滿分嘅５粒星入面俾４.５粒星呢套戲，佢讚導演大衛·史雷德融合咗舊時作品嘅方法嚟製作一套有趣嘅電影。佢話：「《月蝕傳奇》搞到佢嘅前作黯然失色。」
呢套戲仲被列入咗《Moviefone（英文：Moviefone）》嘅「2010年50套最佳電影名單」嘅第４９位。
唔好嘅評價，包括：
《奧蘭多前哨隊（英文：Orlando Sentinel）》嘅羅渣·摩亞喺４粒星入面俾咗２.５粒星呢套戲，佢話「當好似拜絲·黛麗·侯活（中文：布莱斯·达拉斯·霍华德）或者安娜·姬妲妮之類嘅演員出現仲生動活潑咁演出佢哋自己嘅場景嗰時，沉悶嘅演技確實係好突出。」喺講到呢套戲「太鍾意吹水又太長時間」，佢確實讚大衛·史雷德嘅執導，仲指呢套戲會令粉絲滿意。
《芝加哥論壇報（中文：芝加哥論壇報）》嘅米高·菲利普喺５粒星入面俾咗呢套戲２粒星，仲指出大衛·史雷德嘅節奏係「所有嘢都好似糖漿一樣向上走」，佢仲批評咗角色、飾演角色嘅演員，手提裝置去影大特寫鏡頭，仲將侯活·梭爾（中文：霍华德·肖）嘅配樂叫做「黐𥹉𥹉嘅嘢」；
《波士頓環球報（中文：波士頓環球報）》嘅衛斯理·莫里斯話：「如果前兩套戲係『搵間房』嘅話，咁第三輯就係『搵個治療師』。」佢話第２同第３輯戲「重覆住《吸血新世紀》嘅發現而無真正咁深入去...套戲好有趣但從來都唔係好好。」
混合評論有指雖然《月蝕傳奇》恢復咗《新月傳奇》退出專營權嘅一啲能量，仲有足夠嘅質量表現嚟令到佢持續參與其中，而套戲「對於討厭愛嘅故事嘅嗰啲人嚟講，佢嘅營銷可能會搞到你會相信，呢個唔太係腎上腺素充電嘅遊戲規則改變者。大多數嘅『行動』都係保持住長時間嘅，並唔係特別喺三角中心之間閃爍住我哋應唔應該對話嘅火花。」
《芝加哥太陽報（中文：芝加哥太陽報）》嘅羅渣·伊拔（中文：罗杰·埃伯特）俾呢套戲比起前兩齣戲更加正面嘅評價，但係佢仍然覺得套戲好穩定，三個主角之間嘅對話好不智。佢批評愛德華同雅各對貝拉嘅「凝視」貫穿咗成套戲，仲指出電影入面出現嘅山脈睇落去就好似喺電視上面畫風景嘅嗰個人咁樣騷吓俾你睇點樣畫嘢（中文：鮑伯·魯斯）。佢仲預測總體上對呢套戲理解不足嘅觀眾會對呢樣嘢並唔滿意，佢指出話：「我懷疑對嗰個系列早期作品唔係非常熟悉嘅所有人嚟講係咪會明白開始嗰陣嘅場景。」佢喺滿分嘅４粒星入面俾咗呢套戲２粒星。
《聖彼得堡時報（英文：Tampa Bay Times）》嘅史蒂夫·佩索爾話呢套戲「渣到好驚駭」，仲話：「《月蝕傳奇》留低咗處於閒置狀態嘅濺射式故事線，吸血鬼同狼族之間只有不安嘅休戰，呢個就係新嘢。」佢仲將呢套戲評做C級。
《衛報》嘅專欄作家彼得·布拉德肖將套戲評做１粒星，佢嘲諷貝拉嘅持續禁慾，同埋其他劇情元素。布拉德肖話呢個系列係「未馴服鴨嘅史詩」，佢寫話：「貝拉·史旺開始搞到多麗絲·戴睇落去好似係個嚟自地獄嘅花痴」，仲得出結論指「而家就係時候削木樁」。

續集
内文：吸血新世紀4：破曉傳奇上集同吸血新世紀4：破曉傳奇下集
頂峰娛樂喺2008年11月宣佈佢哋已經攞到《吸血新世紀系列》嘅第４輯小說《暮光之城：破曉（中文：暮光之城：破曉）》嘅版權，仲喺2010年4月用綠屏分拆做兩套戲嚟拍。
《吸血新世紀4：破曉傳奇上集》喺2011年11月18號上映，而下集就喺2012年11月16號發行。兩套戲都係由標·干頓（中文：比爾·坎登）做導演，同埋小說嘅作者史提芬妮·美也一齊去製作。